ԵՐԵՎԱՆ, 15 ՄԱՅԻՍԻ, ԱՐՄԵՆՊՐԵՍ: Արդեն 11-րդ տարին իրականացվող Թանգարանային գիշերը դարձել է ընտանեկան տոն: Եթե նախկինում այդ օրը այցելուների հոսքը բաղկացած էր հիմնականում երիտասարդներից, ապա վերջին տարիներին «Թանգարանային գիշեր»-ներին Երևանի և մարզերի թանգարաններ սկսել են այցելել ընտանիքներով: Այս մասին մայիսի 15-ին լրագրողներին տեղեկացրեց ԻԿՕՄ-ի Հայաստանի ազգային կոմիտեի նախագահ, Գրականության և արվեստի թանգարանի գիտաշխատող Մարինե Հարոյանը: